
Text rozhodnutia
Súd: Krajský súd Košice Spisová značka: 2Sd/67/2015 Identifikačné číslo súdneho spisu: 7015201337 Dátum vydania rozhodnutia: 04. 01. 2016 Meno a priezvisko sudcu, VSÚ: JUDr. Lenka Kubejová ECLI: ECLI:SK:KSKE:2016:7015201337.1 Uznesenie Krajský súd v Košiciach, v právnej veci navrhovateľky P. U., nar. XX.XX.XXXX, bytom C. XXX, proti odporkyni Sociálnej poisťovni, ústredie, Ulica 29. augusta 8 - 10, Bratislava, v konaní o vdovskom dôchodku, takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Podaním zo dňa 07.11.2015 sa navrhovateľka domáhala preskúmania rozhodnutia odporkyne č. XXX XXX XXXX X zo dňa 30.09.2015. Odporkyňa napadnutým rozhodnutím podľa § 74 a § 75 zákona č. 461/2003 Z.z. o sociálnom poistení v znení neskorších predpisov (ďalej len „zákon o sociálnom poistení) priznala navrhovateľke vdovský dôchodok od 12.09.2015 v sume 271,60 eur mesačne. Pretože navrhovateľka splnila podmienky nároku na výplatu dvoch dôchodkov, od uvedeného dňa jej odporkyňa podľa § 81 ods.2 a 7 zákona o sociálnom poistení v znení zákona č. 140/2015 Z.z. vypláca starobný dôchodok v sume 340,-- eur mesačne a vdovský dôchodok v sume 135,80 eur mesačne, úhrnom 475,80 eur mesačne. Navrhovateľka podaním zo dňa 17.12.2015 vzala svoj opravný prostriedok zo dňa 07.11.2015 späť. Podľa ustanovenia § 250l ods.2 O.s.p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa ustanovenia § 250h ods.2 O.s.p. veta pred bodkočiarkou, až do rozhodnutia súdu môže žalobca vziať žalobu späť. Podľa ustanovenia § 250d ods.3 veta prvá O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa ustanovenia § 250a alebo ak žaloba bola vzatá späť (ustanovenie § 250h ods.2). Z dôvodu späťvzatia opravného prostriedku navrhovateľkou súd konanie vo veci zastavil v súlade s vyššie citovanými ustanoveniami zákona. O trovách konania súd rozhodol v súlade s ustanovením § 146 ods.1 písm.c) O.s.p. v spojení s ustanovením § 246c ods.1 veta prvá O.s.p., podľa ktorého, žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní od jeho doručenia na Krajský súd v Košiciach (§ 374 ods.4 O.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7015201337.1 (dáta aktuálne k 11. 11. 2026). Záväzné je znenie zverejnené súdom.




